тази зона.“
 3)
 Член 25 се заменя със следното:
 „Член 25
 Пелагични риболовни дейности — ОДУ
 1. Само държавите членки, които са извършвали активно пелагични риболовни дейности в зоната на Конвенцията SPRFMO през 2007 г., 2008 г. или 2009 г. съгласно посоченото в член 24, могат да извършват риболов на пелагични запаси в тази зона в съответствие с определения в приложение IЙ ОДУ.
 2. Възможностите за риболов, определени в приложение IЙ, може да се използват само при условие че най-късно до петия ден на следващия месец държавите членки изпращат на Комисията, с цел препращане до секретариата на SPRFMO, списък на корабите, които активно участват в риболов или трансбордиране в района на действие на Конвенцията SPRFMO, записи от системите за наблюдение на корабите (VMS), ежемесечни доклади за улова и, когато има такива, данни за престой в пристанища.“
 4)
 Член 29 се заменя със следното:
 „Член 29
 Ограничения на риболовното усилие за дебел тон, жълтопер тунец и ивичест тунец
 Държавите членки гарантират, че не се увеличава броят риболовни дни, отпуснати на кораби, оборудвани с мрежи гъргър и извършващи риболов на дебел тон (Thunnus obesus), жълтопер тунец (Thunnus albacares) и ивичест тунец (Katsuwonus pelamis) в частта от зоната на Конвенцията WCPFC в открито море, разположена между 20 ° с.ш. и 20 ° ю.ш.“
 5)
 В член 30, параграф 1 се заменя със следното:
 „1. В частта от зоната на Конвенцията WCPFC, разположена между 20 ° с.ш. и 20 ° ю.ш., риболовните дейности на използващи устройства за събиране на риба (УСР) кораби, оборудвани с мрежи гъргър, се забраняват между 00:00 ч. на 1 юли 2013 г. и 24:00 ч. на 31 октомври 2013 г. През този период оборудван с мрежи гъргър кораб може да извършва риболовни дейности в тази част от зоната на конвенцията WCPFC само ако на борда му има наблюдател, който да следи, че в нито един момент корабът:
 а)
 не използва или обслужва УСР или свързан с него електронен уред;
 б)
 не извършва риболов на пасажи, към които се прилагат УСР.“
 6)
 Вмъква се следният член:
 „Член 30а
 Зона на припокриване между IATTC и WCPFC
 1. Корабите, включени само в регистъра на WCPFC, прилагат мерките, определени в членове 29—31, когато извършват риболов в зоната на припокриване между IATTC и WCPFC, определена в член 4, буква н).
 2. Корабите, включени едновременно в регистъра на WCPFC и на IATTC, както и корабите, включени само в регистъра на IATTC, прилагат мерките, предвидени в член 27, параграф 1, буква а) и в член 27, параграфи 2—6, когато извършват риболов в зоната на припокриване между IATTC и WCPFC, определена в член 4, буква н).“
 7)
 Приложения IА, IБ, IГ, IЙ, III и VIII се изменят в съответствие с текста в приложение III към настоящия регламент.
 Член 4
 Настоящият регламент влиза в сила в деня след публикуването му в Официален вестник на Европейския съюз.
 Прилага се от 1 януари 2013 г.
 Член 1 се прилага обаче от 1 януари 2012 г.
 Настоящият регламент е задължителен в своята цялост и се прилага пряко във всички държави членки.
 Съставено